Diari Oficial de la Generalitat Valenciana


Sumari del DOGV 4059, del 07-08-2001 (2001/7299)

Acord sobre delegació de les facultats que les comunitats de regants tenen en matèria de recaptació, de la Diputació Provincial d'Alacant.
------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7299


Organisme emissor
:   Diputacio Provincial d'Alacant

Tipus de document
:   Acord

Acord sobre delegació de les facultats que les comunitats de regants tenen en matèria de recaptació, de la Diputació Provincial d'Alacant. [2001/X7299]
  
La Diputació Provincial d'Alacant, en sessió plenària de data 7 de juny de 2001, adoptà entre altres l'acord següent:
  
Primer
  
Acceptar la delegació en aquesta Diputació Provincial de les facultats que les comunitats de regants tenen atribuïdes en matèria de recaptació en període voluntari i executiu, que s'efectue per acord del seu òrgan competent, d'acord amb el text següent, en la seua part dispositiva:
  
?Primer: Delegar en la Diputació Provincial d'Alacant les facultats que aquesta Comunitat té atribuïdes en matèria de recaptació voluntària i executiva dels ingressos de Dret Públic que especifiquen més endavant, amb l'abast, contingut, condicions i vigència que s'estableixen en el present acord.
  
Segon. Contingut i abast de la delegació
  
1. Les facultats de recaptació en període voluntari i executiu dels deutes corresponents als ingressos de dret públic que es relacionen en l'annex I del present acord, que abastarà totes les actuacions que comprèn la gestió recaptatòria, d'acord amb la legislació aplicable i, en tot cas, el següent:
  
a) Emetre instruments de cobrament.
  
b) Practicar notificacions col·lectives en deutes per rebut i individuals en liquidacions per ingrés directe.
  
c) Fixar els terminis de cobrament en període voluntari en deutes per rebut.
  
d) Conferir i revocar a les entitats de dipòsit el caràcter d'entitats col·laboradores y establir els límits de col·laboració.
  
e) Expedir relacions certificades de deutors per rebuts i certificacions de descobert per liquidacions d'ingrés directe.
  
f) Dictar la provisió de constrenyiment i resoldre els recursos contra l'acte administratiu citat.
  
g) Liquidar interessos de demora en tots els deutes en què aquells siguen exigibles.
  
h) Concedir o denegar ajornaments i fraccionaments en voluntària i executiva.
  
i) Rebre i custodiar garanties de deutes o dispensar-les.
  
j) Ordenar la constitució d'hipoteques especials.
  
k) Dictar acords de derivació de procediment.
  
l) Efectuar peritatges i valoracions de béns embargats.
  
m) Autoritzar i presidir subhastes.
  
n) Acordar la suspensió del procediment.
  
o) Entaular terceries de domini i de millor dret.
  
p) Proposar l'adjudicació de finques a la Comunitat, expedint les certificacions necessàries per a la seua inscripció als registres públics.
  
2. Les facultats de recaptació en període executiu dels deutes dels ingressos de dret públic que es relacionen en l'annex II del present acord, que abastarà totes les actuacions que comprèn la gestió recaptatòria, d'acord amb la legislació aplicable i ,en tot cas, el següent:
  
a) Conferir i revocar a les entitats de dipòsit el caràcter d'entitats col·laboradores i establir els límits de la col·laboració.
  
b) Concedir o denegar ajornaments i fraccionaments en executiva.
  
c) Rebre i custodiar garanties de deutes o dispensar-les.
  
d) Ordenar la constitució d'hipoteques especials.
  
e) Dictar acords de derivació de procediment.
  
f) Efectuar peritatges i valoracions de béns embargats.
  
g) Autoritzar i presidir subhastes.
  
h) Acordar la suspensió del procediment.
  
i) Entaular terceries de domini i de millor dret.
  
j) Proposar l'adjudicació de finques a la Comunitat, expedint les certificacions necessàries per a la seua inscripció als registres públics.
  
Tercer. Condicions de la delegació
  
1. La Diputació Provincial d'Alacant exercirà les facultats objecte de la present delegació a través de Suma Gestió Tributària.
  
2. La Comunitat resoldrà en el termini màxim de 2 mesos les reclamacions en queixa que s'interposen contra qualsevol acte de gestió, com ara: canvis de titularitat, errada en la liquidació de l'import, errada en l'objecte tributari, etc., distints als propis de la gestió recaptatòria.
  
3. Per l'exercici de les funcions delegades en el present acord, la Diputació Provincial d'Alacant percebrà una compensació econòmica consistent en:
  
a) El 2,5 del principal recaptat en període voluntari.
  
b) El 20% del principal recaptat en període executiu amb independència de la quantia que la legislació vigent en cada moment determine per al recàrrec de constrenyiment.
  
Les quantitats a què done lloc la compensació econòmica esmentada seran retingudes per Suma Gestió Tributària de les entregues i liquidacions corresponents que es realitzen a la Comunitat.
  
4. Les quantitats que corresponguen a la recaptació voluntària i executiva obtinguda seran transferides a la comunitat, una vegada deduït l'import de la compensació econòmica del 20% en executiva i el 2,5% en voluntària, així com qualsevol altra quantitat derivada de la pròpia gestió recaptatòria (ingressos duplicats, compensacions, etc.), acompanyades de la documentació justificativa, i se'n retrà compte anualment per Suma Gestió Tributària de la gestió recaptatòria.
  
5. En el cas que la Comunitat de Regants així ho autoritze o dispose, de les quantitats recaptades mensualment es podrà transferir, sense cost addicional, la quantitat autoritzada a la comunitat general d'usuaris de la qual formen part.
  
Quart. Entrada en vigor i termini de vigència
  
Una vegada acceptada per la Diputació Provincial, la present delegació entrarà en vigor en la data de la seua aprovació, vigirà fins el 31 de desembre de 2005, i quedarà tàcitament prorrogada, per períodes de cinc anys, si cap de les parts en manifesta expressament la voluntat en contra, fet que comunicarà a l'altra amb una antelació no inferior a sis mesos des de l'acabament o al de qualsevol dels períodes de pròrroga.
  
Cinquè
  
L'acord haurà de notificar-se a la Diputació Provincial d'Alacant a efectes que, per la seua part, es procedisca a l'acceptació de la delegació aquí conferida.
  
Sisè
  
Una vegada acceptada la delegació per la Diputació Provincial d'Alacant, el present acord es publicarà en el Butlletí Oficial de la Província i en el DOGV, perquè se'n prenga coneixement.
  
ANNEX I
  
Ingressos de dret públic per als quals es delega en la Diputació Provincial d'Alacant les facultats atribuïdes a aquesta comunitat en matèria de recaptació voluntària i executiva.
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
ANNEX II
  
Ingressos de dret públic per als quals es delega en la Diputació Provincial d'Alacant les facultats atribuïdes a aquesta comunitat en matèria de recaptació executiva.
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?.
  
Segon
  
Facultar el president de la Diputació Provincial, senyor Julio de España Moya o qui legalment el sustituesca, per a l'acceptació, en els termes assenyalats en el punt primer del present acord, de les delegacions de les quals els acords adoptats pels òrgans competents de les respectives comunitats de regants siguen rebuts en aquesta Diputació Provincial, i se'n retrà compte al Ple.
  
Tercer
  
En compliment d'allò assenyalat en l'apartat sisè del punt primer del present acord, la Diputació Provincial assumirà la publicació de la delegació en el Butlletí Oficial de la Província i en el Diari Oficial de la Generalitat Valenciana perquè se'n prenga coneixement.
  
Cosa que fem pública perquè en prengueu coneixement.